Merke vol betekenis | Kerkbode
Foto: Hanno Coetzee
June 24, 2019 KerkbodeArtikels
Tatoeëermerke is lankal nie meer die waarmerk van willewragtigs nie. Daar is die ma wat haar kinders se name op haar vel laat aanbring. En geliefdes wat ’n betekenisvolle simbool deel. Vele Christene vertel hul geloofsverhaal op hul lyf. Maar … is dit dan nie sonde nie? Deur Conette le Roux
As jy nie oukei is sónder ’n tatoeëermerk nie, gaan jy nie eensklaps oukei mét een wees nie. Die Bybel leer ons dat die belangrikste in ons lewe dit is wat in ons hart gebeur. ’n Mens wat wil verander, moet dit van binne af buitentoe doen.
Tatoeëermerke is permanent. Jy kan dit deesdae wel afhaal – maar dan met baie geld, baie moeite, baie pyn … Dink mooi voordat jy die besluit neem om een te laat aanbring; die lewe verander. Én jy.
Bly weg van okkultiese en anti-Christelike simbole. As jy sê jy is ’n Jesusvolgeling maar die ‘tattoo’ sê iets anders, is jy mos skynheilig.
Moenie oordeel nie. Aanvaar mense met tatoeëermerke. Ons word nie deur God geroep om ons neus vir ander mense op te trek nie. Jesus het ’n gróót probleem met hoogmoedige mense gehad.
’n Tatoeëer-ateljee waar die werk “veilig” is, beskik ten minste oor die volgende:
’n Mediese-afvalverwydering- en omgewingsbeleid
Registrasie by die plaaslike munisipaliteit as ’n “hazardous waste generator”
Personeel wat in noodhulp opgelei is
Personeel wat opgelei is in die hantering en voorkoming van bloedoordraagbare patogene.
Besoek Disciples Ink se webwerf by www.disciplesink.co.za
Besoek www.echoyouth.co.za en soek na “tatoeëermerke”.